b'\n_START_ARTICLE_\nMuuri\n_START_PARAGRAPH_\nMuuri on muuraamalla aikaansaatu sein\xc3\xa4m\xc3\xa4. Laajemmassa merkityksess\xc3\xa4 muurilla tarkoitetaan my\xc3\xb6s muita iskoksesta tai valamalla tehtyj\xc3\xa4 tekokivisi\xc3\xa4 pystysuoria rakenteita eli muun muassa savi- ja betonimuureja._NEWLINE_Muureja voidaan k\xc3\xa4ytt\xc3\xa4\xc3\xa4 puolustautumiseen, erist\xc3\xa4miseen ja l\xc3\xa4pikulun est\xc3\xa4miseen. Erityisesti historiallisen sotilasrakentamisen yhteydess\xc3\xa4 muurilla viitataan vihollisen etenemisen est\xc3\xa4viin yhten\xc3\xa4isiin pystysuoriin puolustusrakennelmiin, joita rakennettiin mm. puusta._NEWLINE_Maarakennuksessa muurilla tarkoitetaan yleens\xc3\xa4 kivest\xc3\xa4 tai betonista tehtyj\xc3\xa4, maanpainetta vastustavia rakenteita (tukimuurit, siltojen siipimuurit).'